མཆནགཤམ་གྱི་རྩོམ་ཡིག་འདི་ནི་རྒྱ་ནག་གཞུང་འབྲེལ༼ཀྲུང་གོ་བོད་ལྗོངས་དྲྭ་བ༽ཞེས་པའི་སྟེང༢༠༡༥ལོའི་ཕྱི་ཟླ༡༠ཚེས༡༩ཉིན་བཀོད་པའི་རྩོམ་ཡིག་ཅིག་རེད།རྩོམ་པ་པོའི་མིང་ལ་ལི་མིང་ཧྭ་ཟེར་ཞིང་།ཁ་བྱང་གི་སྔོན་དུཡུལ་གཅིག་ཁོ་ནའི་གནས་ཚུལཞེས་གལ་ཆེའི་རང་བཞིན་ཡང་བཏོན་འདུགགང་ལྟར་རྒྱ་ནག་གུང་ཁྲན་ཚང་གི་འགྲོ་ལུགས་ལྟར་ན།གཞུང་འབྲེལ་སྨྱན་བྱད་སྟེང་གཞུང་གི་ལྟ་བ་དང་ལངས་ཕྱོགས།སྲིད་ཇུས་སོགས་བརྗོད་པའི་རྩོམ་ཡིག་ཅིག་ཐོན་དུས།དེ་མི་ག་གེ་མོ་ཞིག་གི་རང་སྣང་གང་ཤར་ལྟར་སྤེལ་པའི་སྒེར་གྱི་ལྟ་བ་ཞིག་ཡིན་མི་སྲིད་ལ།ལྷག་དོན་བོད་དོན་གྱིས་གཙོས་མི་རིགས་ཀྱི་གནད་དོན་སྐོར་གྱི་རྩོམ་ཡིག་རིགས་གོང་རིམ་གྱི་ཆོག་མཆན་མེད་པར་དེ་བས་ཀྱང་བཀོད་ཆོག་ཆོག་ཅིག་མིན།དེ་བས་ན།རྩོམ་ཡིག་འདི་ལ་རྒྱབ་ལྗོངས་དང་དགོས་དབང་།དམིགས་ཡུལ་ངེས་ཅན་ཞིག་ཡོད་པར་ངོས་འཛིན་བྱས་ཆོག་པར་སྙམ།